تورکیه‌ده آوریلین 16-دا آنایاسا دییشیک‌لیگی ایله باغلی کئچیریله‌جک رفرندوما عاید سس وئرمه‌نین باشلادیغی آلتی آوروپا اؤلکه‌سی ایله گؤمروک قاپی‌لاریندا اوچ گون عرضینده جمعی 69 مین 79 سئچمن سس وئردی.
16 آوریل رفرندومو اوچون خاریج‌دکی نماینده‌لیک‌لره باغلی سئچمنلر 27 مارتدا سس وئرمه‌یه باشلادی.
ان چوخ تورک وطنداشی‌نین یاشادیغی آلمانیادا 13 نماینده‌لیکده سس وئریلدی. آلمانیا ایله یاناشی فرانسادا 6، اطریش-ده 3، سوئیس-ده 3، بلژیک-ده 2، دانیمارک-دا 1، لوگزامبورگ-دا 1 اولماقلا،جمعی 29 نماینده‌لیکده سس وئرمه منطقه‌لری یارادیلدی.
سس وئرمه پروسئسی‌نین ایلک اوچ گونونده 57 مین 521 سئچمن "هه" و "یوخ" آراسین‌داکی سئچیمینی ائتدی.
هاوا لیمان‌لاریندا یارادیلان موقتی گؤمروک قاپی‌لاریندا و دیگر گؤمروک قاپی‌لاریندا 11 مین 558 سئچمن سس وئردی.
بئله‌لیکله، خاریجده بو گونه قدر 69 مین 79 سئچمن سس وئردی.
